proxectonos/corpus_dominio_legal_administrativo_tmp huggingface dataset:
30/05/2013 | Administración LocalMunicipal
Ferrol
Urbanismo
Información pública Local de Ocio Infantil 2.2.1. na rúa Venezuela, 24 - baixo

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por Angel Gilberto Ester Maria Rabanete Cocha de licenza de acondicionamento de local e licenza de instalación de actividade de LOCAL DE OCIO INFANTIL 2.2.1., a emprazar na rúa Venezuela, 24 baixo, en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 14 de maio de 2013 O concelleiro delegado de Urbanismo, Infraestruturas e Contratación Guillermo Evia Pérez
30/05/2013 | Administración LocalMunicipal
Miño
Aprobación do padrón da taxa municipal de saneamento e de subministro de auga correspondente ó primeiro trimestre do exercicio 2013

ANUNCIO Aprobación de padrón fiscal Mediante decreto da Alcaldía de 21 de maio de 2013, aprobouse o padrón da taxa municipal de saneamento e de subministro de auga correspondente ó primeiro trimestre do exercicio 2013, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do Concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei xeral tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso de non se presentaren reclamacións, considerarase definitivamente aprobado. Miño, 23 de maio de 2013. A concelleira delegada da área de urbanismo, facenda e persoal Eva Vilariño González
30/05/2013 | Administración LocalMunicipal
Bergondo
Contratación
Anuncio do padrón

ANUNCIO A alcaldesa do Concello de Bergondo dictou o decreto núm.397/2013, con data 16/05/13, que se transcribe a continuación: “Asunto: caducidade ENCSARP. A Lei orgánica 14/2003, do 20 de novembro, mediante o seu artigo terceiro modificou, entre outros, o artígo 16 da Lei 7/1985, do 2 de abril, reguladora das bases de réxime local (en adiante LBRL). Dita modificación establece a renovación periódica, cada dous anos, das inscricións dos extranxeiros non comunitarios sen autorización de residencia permanente no padrón, así como a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, especialmente a prevista no art.16.1 da LBRL, e nos arts.42, 58 e 59 da Lei 30/92, do 26 de novembro, de réxime xurídico das administracións públicas e do procedemento administrativo común (en adiante LRJPA). E, en uso das atribucións que me confire o art.21.1. a) da LBRL. R E S O L V O: Primeiro. –Declarar a caducidade da inscrición no padrón municipal de habitantes deste concello, das personas que se relacionan a continuación, por non ter renovada as súas inscricións padronais no prazo, xa transcorrido, de dous (2) anos, acordando así mesmo as súas baixas no referido padrón: Segundo. –A declaración da baixa terá efecto na data de recepción da notificación á persona interesada, ou ben, na data de publicación da presente resolución no Boletín Oficial da Provincia (BOP), de acordo co previsto na LRJPA. Terceiro. –Notifica-lo presente decreto ós interesados. Cuarto. –Contra o presente acordo, que pon fin á vía administrativa, poderán interpoñerse os recursos seguintes: Con carácter potestativo o recurso de reposición ante o mesmo órgano que dictou este acordo no prazo de un mes, contado dende o día siguiente ó da notificación do presente acordo, nos termos dos artígos 116 e 117 da Le 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo, de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses, contados dende o día siguiente ó da notificación do presente acordo, na forma prevista na lexislación de dita xurisdicción contencioso-administrativa. Interpoñer calquera outro recurso que estime procedente.” Bergondo, 21 de maio de 2013. A alcaldesa Alejandra Pérez Máquez
30/05/2013 | Administración LocalMunicipal
Ribeira
Publicidade de formalización de contratos

PUBLICIDADE DA FORMALIZACIÓN DE CONTRATOS De conformidade co establecido no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, fanse públicas as seguintes formalizacións de contratos: Proxecto: instalación rede de saneamento e abastecemento e renovación de pluviais na rúa Canarias e rúa Transversal (Riveira). Tipo de contrato: contrato administrativo de obras. Financiamento: municipal. Procedemento de licitación: procedemento aberto con varios criterios de adxudicación e con tramitación urxente. Órgano adxudicador: Alcaldía (decreto da data 26 / 04 / 2013) Adxudicatario: Espina Obras Hidraúlicas, S. A. Prezo de adxudicación: 229.682,14 euros (base: 189.819,95 euros; IVE 21%: 39.862,19 euros). Prazo de execución: 106 días naturais. Incremento de control de calidade externo: 4,00 %. Data da formalización do contrato: 20 / 05 / 2013 Riveira, a 22 de maio de 2013. O alcalde Asdo.: D. Manuel Ruiz Rivas
30/05/2013 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

ANUNCIO DE PROCEDEMENTO ABERTO CON MULTIPLICIDADE DE CRITERIOS DE VALORACIÓN 1. ENTIDADE ADXUDICATARIA. a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés, n.º 13, 15072 Perillo-Oleiros. Teléfono 981610000. Correo electrónico: ensino@oleiros. org Perfil do contratante: http://www.oleiros.org/web/concello-oleiros/perfis/contratanted) Data límite de obtención de documentación e información: transcorridos quince días naturais (15 días), contados a partir do día seguinte ao da publicación do anuncio no Boletín Oficial da Provincia, rematando ás 13 horas.2. OBXECTO DO CONTRATO: servizo para o desenvolvemento e dirección da actividade de Escola Municipal de Música do Concello de Oleiros. Variantes: non se admiten. Melloras: as que se establecen no punto c) do parágrafo 3 do anexo 2 do prego.3. PRAZO DE EXECUCIÓN: dous anos. Prórrogas: poderá prorrogarse o contrato por anualidades, ata un máximo de 2 anos máis.4. TRAMITACIÓN E PROCEDEMENTO DE ADXUDICACIÓN. a) Tramitación: ORDINARIA. b) Procedemento: ABERTO. c) Forma: PROCEDEMENTO ABERTO CON MULTIPLICIDADE DE CRITERIOS DE VALORACIÓN. d) Criterios de adxudicación: os establecidos no punto 4 do Anexo 2 do prego.5. PRESUPOSTO DE LICITACIÓN. Valor estimado do contrato: 1.298.260 euros. Orzamento base de licitación: 649.130 euros (polos 2 anos de contrato). 6. GARANTÍAS. Provisional: non se esixe. Definitiva: 5% do prezo de adxudicación.7. REQUISITOS ESPECÍFICOS DO CONTRATISTA. a) Clasificación: non se esixe. b) Solvencia económica e financeira e solvencia técnica e profesional: criterios establecidos no parágrafo 1 do Anexo 2 do prego.8. PRESENTACIÓN DE OFERTAS OU DAS SOLICITUDES DE PARTICIPACIÓN. a) Data límite de presentación de ofertas: de 8.30 a 13.00 horas dentro do prazo de 15 días naturais, contados dende o seguinte ao da publicación do anuncio de licitación no BOP. b) Modalidade de presentación: manual. c) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. d) DOCUMENTACIÓN A PRESENTAR: presentarase en 3 sobres pechados. • Sobre 1: “Documentación xeral”.–Conterá a documentación esixida na cláusula XI do prego. • Sobre 2: documentación referida aos criterios de valoración cuxa ponderación dependa dun xuízo de valor.–Conterá a documentación esixida no parágrafo 2 do anexo 2 do prego. • Sobre 3: documentación referida aos criterios de valoración cuxa ponderación non depende dun xuízo de valor.–Conterá a documentación esixida no parágrafo 3 do anexo 2 do prego.9. GASTOS DE ANUNCIOS. Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 27 de maio de 2013. O ALCALDE Asdo.: Ángel García Seoane
30/05/2013 | Administración LocalMunicipal
Boqueixón
Aprobación do padrón do lixo 2013

Na sesión ordinaria da Xunta de Goberno que tivo lugar o día 16 de maio de 2013 aprobouse o padrón da taxa da recollida domiciliaria de lixo e residuos sólidos urbanos. Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do concello, de luns a venres, en horario de 9:00 h. a 14:00 h. durante 1 mes desde a publicación deste anuncio no BOP. Boqueixón, 23 de maio de 2013 O alcalde Jesús Sanjuás Mera
30/05/2013 | Administración LocalMunicipal
San Sadurniño
Conta xeral de 2012

Formulada e rendida a Conta Xeral deste Concello correspondente ó exercicio de 2012, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. San Sadurniño, 23 de maio de 2013. O Alcalde, Secundino García Casal.
30/05/2013 | Administración LocalMunicipal
Arteixo
Contratación, Bens e Patrimonio
Anuncio de desistimento do procedemento de licitación de xestión de servizos da Escola Infantil Municipal de Arteixo

ANUNCIO Expediente: 2013/C006/000007. Contratación do expediente “CONTRATO DE XESTIÓN DE SERVIZOS DA ESCOLA INFANTIL MUNICIPAL DE ARTEIXO”. Pola presente ponse en coñecemento de tódolos interesados que con data de 21 de maio de 2013, ditouse pola Alcaldía Decreto 2172/2013 polo que se resolve o desistimento do procedemento de licitación para a contratación do expediente “CONTRATO DE XESTIÓN DE SERVIZOS DA ESCOLA INFANTIL MUNICIPAL DE ARTEIXO”, aprobado na Xunta de Goberno Local de data 8 de maio de 2013 baixo o número de expediente 2013/C006/000007. En cumprimento do dito Decreto procede a publicación do presente anuncio a fin de que tódolos interesados tomen coñecemento de dita resolución. Arteixo, 21 de maio de 2013. Asdo.: Carlos Calvelo Martínez O ALCALDE-PRESIDENTE
30/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.30511

D. JOSÉ MANUEL CASAL PÉREZ, con N. I. F.: XXXXXXXXX, solicita de Augas de Galicia un caudal de 0,015 l/s de augas do manancial na parcela 66 do polígono 91 en Bouza - Soandres T. M. de Laracha e con destino a uso doméstico ( 5 persoas) e gandeiro (2 vacas). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.30511. As características do aproveitamento son: SOLICITANTE: D. ABELLAN GARCIA, ABDEL HAMID MOISUC: 0,015 l/s DESTINO: uso doméstico ( 5 persoas) e gandeiro (2 vacas) ORIXE: manancial na parcela 66 do polígono 91 LUGAR: Bouza - Soandres T. M.: Laracha. O peticionario solicita unha concesión de augas públicas para uso doméstico e gandeiro dun manancial na parcela 66 do polígono 91 denominada “Tenza da Agra do Río”. Dende a captación partiría unha condución por gravidade cunha intubación de PE de 32 mm de diámetro e uns 446 m. de lonxitude, que discorrerá de xeito subterráneo por camiño ata o depósito de formigón de 2.000 litros sito na parcela 157 do polígono 19 na finca denominada “Herbal de arriba o Albeiro”. Dende o depósito partirá una condución de 40 mm. De diámetro e uns 154 m. de lonxitude ata a vivenda do solicitante (referencia catastral 2559203NH4825N0001SS). O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Laracha, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 14 de maio de 2013 A Xefa da Área de Autorizacións e Concesións. Zona Galicia Norte Angela Teresa Claudio Francisco Grigoroscuta Seydou
30/05/2013 | Administración LocalMunicipal
Sada
Servizos Económicos
Aprobación inicial do orzamento xeral para o exercicio económico 2013

En sesión do Pleno desta Corporación celebrada o día vintetres de maio aprobouse inicialmente o Orzamento Xeral do Concello para o ano 2013, xunto co cadro de persoal e a relación de postos de traballo para dito exercicio. En cumprimento do disposto no artigo 169.1 do Texto Refundido da Lei Reguladora das Facendas Locais aprobada por Real Decreto Lexislativo 2/2004, de 5 de marzo, e demais disposicións concordantes, exponse ao público na Secretaría deste Concello polo prazo de quince días hábiles, a contar dende o seguinte ao da inserción deste anuncio no BOP, durante o cal os interesados aos que fai referencia o artigo 170.1 da antedita norma legal poderán examinalo e presentar ante o Pleno do Concello as reclamacións previstas no artigo 170.2 da mesma norma. No caso de non se presentar reclamacións, o orzamento considerarase definitivamente aprobado. Sada, 23 de maio de 2013. O alcalde Ernesto Anido Varela
14/05/2013 | Administración LocalMunicipal
San Sadurniño
Anuncio de licenza

En cumprimento do estabrecido no artigo 36.5 e 40 do real Decreto 2816/1982, de 27 de agosto, sobre Regulamento Xeral e Policía e Espectáculos Públicos e Actividades recreativas, tras a solicitude formulada por Don JOSÉ LUIS SANJURJO SIXTO de LICENZA DE OBRAS DE MELLORA PARA APERTURA DE CAFÉ-BAR na Avenida Marqués de Figueroa, nº28, Parroquia de San Sadurniño, sométese o presente ANUNCIO a información pública polo período de 10 días hábiles, a fin de que durante o mesmo -que comenzará a contarse dende o día seguinte ao da inserción do mesmo no BOP- poida examinarse o citado expediente nas oficinas municipais e formular por escrito as reclamacións ou observacións que se estimen oportunas. San sadurniño, 3 de maio de 2013 O Alcalde Secundino García Casal
14/05/2013 | Administración LocalMunicipal
A Laracha
Notificación acordo xunta goberno local

Intentada a notificación do acordo adoptado pola Xunta de Goberno Local en sesión ordinaria de 22 de abril de 2013, no domicilio social da empresa prestadora do servizo de “limpeza do CEIP Otero Pedraio, Escolas Unitarias de Cumiáns e Fraga, Biblioteca de Caión, Biblioteca e Casa da Cultura da Laracha, Centro de Saúde (P. A. C.) da Laracha, Casa Consistorial e outras dependencias municipais”, El Polígono, S. L. con CIF B-15412273, sen que fora posible practicala, segundo dispón o artigo 59.5 da Lei 30/1.992, de 26 de novembro, de Réxime Xurídico das Administracións Públicas e do Procedemento administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do último domicilio, o que se fai público para coñecemento dos interesados aos cales debe servir de notificación: […] Sometido o asunto a votación resulta que, a Xunta de Goberno Local, co ditame favorable da Comisión Informativa de Réxime Interior, Persoal, Medio Ambiente, Servizos Municipais e outros asuntos do Pleno, por unanimidade dos membros presentes, ACORDA: PRIMEIRO.- Instar a Limpiezas el Polígono, S. L., con CIF B-15412273, a que continúe na prestación dos servizos de “limpeza do CEIP Otero Pedraio, Escolas Unitarias de Cumiáns e Fraga, Biblioteca de Caión, Biblioteca e Casa da Cultura da Laracha, Centro de Saúde (P. A. C.) da Laracha, Casa Consistorial e outras dependencias municipais”, ata que se formalice o seguinte contrato administrativo para a continuidade no servizo polo que percibirá os prezos que correspondan segundo o contrato en vigor. SEGUNDO.- Notificar o presente acordo a Limpiezas El Polígono, S. L., con CIF B-15412273, concedéndolle un prazo de audiencia de tres días hábiles, entendendo aprobada a continuidade na prestación do servizo de “limpeza do CEIP Otero Pedraio, Escolas Unitarias de Cumiáns e Fraga, Biblioteca de Caión, Biblioteca e Casa da Cultura da Laracha, Centro de Saúde (P. A. C.) da Laracha, Casa Consistorial e outras dependencias municipais”, ata que se formalice o seguinte contrato administrativo sempre que, no prazo de cinco días hábiles contados desde a notificación do presente acordo, o contratista non presentara oposición. Aos efectos do art.61 da Lei 30/1992, de 26 de novembro, de Réxime Xurídico das Administracións Públicas e do Procedemento administrativo Común, á interesada poderá comparecer nas Oficinas Municipais na praza do Concello entre as 9 e as 14 horas para coñecemento do contido íntegro do acto e constancia de tal coñecemento. A Laracha, 7 de maio de 2013 O alcalde José Manuel López Varela
14/05/2013 | Administración LocalMunicipal
As Somozas
Información pública do proxecto de reparcelación do polígono S-02

Aprobada a tramitación do proxecto de reparcelación S-02 a través do procedemento abreviado de reparcelación voluntaria e formalizada en escritura pública ante o notario do Ilustre Colexio de Galicia, titular da notaría do Concello de Cedeira don Jorge David Juan R Althoff Chapa, sómetese a información pública durante vinte días mediante anuncio publicado no Boletín Oficial da Provincia, de conformidade co establecido no artigo 139.2 da Lei 9/2002, do 30 de decembro, de ordenación urbanística e protección do medio rural de Galicia, na súa redacción dada pola Lei 15/2004, do 29 de decembro. As Somozas, 7 de maio de 2013. O alcalde Asdo.: Manuel Candocia Ramos
14/05/2013 | Administración LocalMunicipal
Teo
Edicto exposición pública modificación de créditos

Aprobado inicialmente polo Pleno do Concello en sesión de data 25/04/2013, o expediente de modificación de créditos Nº 07/2013 mediante transferencia Nº03/2013 que se realiza entre distintas áreas de gasto, en cumprimento do disposto no artigo 178.4 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención do Concello, por prazo de 15 días hábiles, que comenzan a contar a partir do día seguinte ó da publicación do presente edicto no BOP, a fin de que, durante o mesmo poidan formularse as reclamacións que se consideren pertinentes. Teo, 26 de abril de 2013. O alcalde accidental Rafael Sisto Edreira
14/05/2013 | Administración LocalMunicipal
As Somozas
Conta xeral 2012

Formulada e rendida a conta xeral do exercicio de 2012 e informada favorablemente pola Comisión Especial de Contas en sesión de data 6 de maio de 2013, sométese a información pública na secretaría deste Concello polo prazo de 15 días, durante os cales e 8 mais, os interesados poderán presentar as reclamacións, reparos e observacións que estimen convintes, ó abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais As Somozas, 7 de maio de 2013 O alcalde, Asdo.: Manuel Candocia Ramos
14/05/2013 | Administración LocalMunicipal
Rianxo
Secretaría
Adxudicación-formalización do contrato do servizo de axuda no fogar (SAF) do sistema de autonomía persoal e atención à dependencia no Concello de Rianxo

ANUNCIO DE ADXUDICACIÓN-FORMALIZACIÓN DO CONTRATO DO “SERVIZO DE AXUDA NO FOGAR (SAF) DO SISTEMA DE AUTONOMÍA PERSOAL E ATENCIÓN Á DEPENDENCIA NO CONCELLO DE RIANXO” Por resolución da Alcaldía n.º 580/2012, do 8 de novembro de 2012, resolveuse a adxudicación do contrato indicado que se publica consonte ao prego e aos efectos do artigo 154 RD 3/2011, polo que se aproba o texto refundido da Lei de contratos do sector público. Asemade, unha vez interposto recurso especial en materia de contratación e sendo desestimado por R. A. N.º 22/2013, do 29 de xaneiro, e transcorrido o prazo para recorrer en vía contencioso-administrativa ditouse R. A. N.º 177/2013, do 17 de abril, ordenando a formalización do contrato. A devandita adxudicación foi conforme as seguintes que se relacionan: 1. Entidade adxudicadora: a) Organismo: Concello de Rianxo. b) Dependencia que tramita o expediente: Secretaría. c) Enderezo do perfil do contratante: http://www.concelloderianxo.es/perfildocontratanted) Domicilio: praza de Castelao, n.º 1. e) Localidade e código postal: Rianxo - 15.920. f) Teléfono 981 86 00 75 g) Fax 981 86 66 28 2. Obxecto do contrato: a) Tipo de contrato: contrato administrativo de servizo. b) Descrición do obxecto do contrato:”SERVIZO DE AXUDA NO FOGAR (SAF) DO SISTEMA DE AUTONOMÍA PERSOAL E ATENCIÓN Á DEPENDENCIA NO CONCELLO DE RIANXO” c) prazo de execución: 24 meses, prorrogable 12 meses.3. Tramitación, procedemento e forma de adxudicación: a) Procedemento: aberto. b) Tramitación: ordinaria. c) Forma de adxudicación: poxa.4. Orzamento base de licitación e tipo de licitación: a) Orzamento total (IVE engadido): 372.374,88 €. b) Orzamento sen IVE (valor estimado) de: 358.052,77 €. c) IVE ( 21%): 14.322,11 €. d) Tipo de licitación: – Hora normal: 10,80. – Hora domingo/festivo: 13,50.5. Adxudicación: a) Adxudicatario: “MARINE BOS AIRES GALICIA, S. L.”. b) Data da resolución de adxudicación: 8 de novembro de 2012.1. Importe de adxudicación: 240.630 €, IVE engadido, que se desagrega en: 2. Valor estimado de: 231.375,60 € 3. IVE (21%): 9.255,02 €. 4. Tipo ofertado: – Hora normal: 10,67. – Hora domingo/festivo: 11,58.6. Formalización do contrato: 19/04/2013. Rianxo, 23 de abril de 2013. Amalia Victoria Congost Perez de Anda do Concello de Rianxo
14/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Pagamento de mutuo acordo

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento do xustiprezo de MUTUO ACORDO correspondente ó expediente de expropiación forzosa instruído para o termo municipal de MALPICA con mor das obras do proxecto AC/03/010.01.1 “ACONDICIONAMENTO DA ESTRADA AC-414. CARBALLO-MALPICA DE BERGANTIÑOS. TREITO: CARBALLO-BUSTO”, o cal terá lugar o 30 DE MAIO DE 2013, DE 09.30 A 10.30 HORAS. Ós propietarios dos terreos que figuran na relación que se adxunta. O pagamento efectuarase na CASA DO CONCELLO DE MALPICA polo pagador deste Servizo e en presenza do representante da Administración e do alcalde e secretario do devandito Concello. O que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo.: ANTONIO LÓPEZ BLANCO RELACIÓN DE PROPIETARIOS QUE SE CITAN OBRA: ACONDICIONAMENTO DA ESTRADA AC-414. CARBALLO-MALPICA DE BERGANTIÑOS. TREITO: CARBALLO-BUÑO TERMO MUNICIPAL: MALPICA CLAVE DE OBRA: AC/03/010.01.1
14/05/2013 | Administración LocalMunicipal
Cedeira
Modificación das bases xerais e convocatoria para a provisión de prazas de funcionarios de carreira ofertadas polo Concello de Cedeira no exercicio 2010

ANUNCIO Modificación das bases xerais e convocatoria para a provisión de prazas de funcionarios de carreira ofertadas polo Concello de Cedeira no exercicio 2010. Pola Xunta de Goberno Local do 03.05.2013 acordouse: Deixar sen efecto o disposto no punto 4.1 das bases xerais aprobadas por Xunta de Goberno Local do 25 de xaneiro de 2011 e publicadas no BOP núm.31, do 15 de febreiro de 2011, no relativo á publicación da convocatoria no DOGA, xa que a mesma non é preceptiva. Cedeira, 6 de maio de 2013. O alcalde Leopoldo Rubido Ramonde
14/05/2013 | Administración LocalMunicipal
Teo
Anuncio de licitación da xestión do servizo das escolas infantís municipais

Organismo: Concello de Teo Dependencia: Secretaría Xeral 2. Obxecto do contrato: Xestión indirecta, mediante concesión, do servizo de escolas infantís municipais do Concello de Teo 3. Prazo de execución: 3 anos, prorrogable por período dun ano. Tramitación: Ordinaria Procedemento: Aberto con multiplicidade de criterios de valoración Importe máximo de subvención: 405.000 €/anuais (IVE excluído) 6. Garantía provisional: Non se esixe 7. Garantía definitiva: 5% do importe de adxudicación correspondente á duración total do contrato, IVE excluído Os establecidos no Prego de cláusulas administrativas Prazo de presentación: Poderán presentarse proposicións, de 09:00 a 14:00 horas, no prazo de vinte días naturais contados a partir do día seguinte ao da publicación do último anuncio de licitación no Boletín Oficial da Provincia ou no perfil do contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña) Documentación: Presentarase documentación de acordó coa cláusula Sétima do Prego de cláusulas administrativas 10. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401. Páxina web: www.concellodeteo.com 11. Apertura de ofertas: Na Casa do Concello de Teo A data publicarase no perfil do contratante do Concello de Teo (www.concellodeteo.com) 12. Gastos de anuncios: Os gastos derivados dos anuncios serán por conta do adxudicatario, ata o límite máximo de 1.000 €. Teo, 29 de abril de 2013. O alcalde acctal., Rafael Sisto Edreira
14/05/2013 | Administración LocalMunicipal
Carnota
Aprobación definitiva da Ordenanza fiscal de terrazas

APROBACIÓN DEFINITIVA ORDENANZA FISCAL REGULADORA TAXA POLA OCUPACIÓN CON TERRAZAS, MESAS, TRIBUNAS, ESTRADOS E OUTROS ANÁLOGOS O Pleno da Corporación, en sesión ordinaria de 01-03-2013, aprobou inicialmente a Ordenanza citada. En data 11-03-2013 publícase o texto íntegro da Ordenanza no BOP n.º 48, e exponse ó público durante un prazo de 30 dias hábiles, de conformidade co artigo 49 da Lei 7/1985, para a presentación de reclamacións. Rematado o prazo citado de exposición pública, non houbo reclamacións, polo que o Pleno da Corporación en sesión ordinaria de 03-05-2013, elevou a definitiva a aprobación ata entonces inicial. De conformidade co artigo 19.1 do Real decreto lexislativo 2/2004, do 5 de marzo, contra o dito acordo poderase interpoñer recurso contencioso-administrativo na forma e prazos que establecen as normas reguladoras de dita xurisdicción. Carnota, a 7 de maio do 2013. O ALCALDE Asdo.: Ramón Noceda Caamaño
14/05/2013 | Administración LocalMunicipal
Arzúa
Exposición pública da Ordenanza reguladora da utilización de edificios, locais e instalacións municipais

O Pleno do Concello, na sesión celebrada o día 26 de abril de 2013, adoptou o acordo de aprobar inicialmente unha ordenanza reguladora da utilización de edificios, locais e instalacións municipais. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e suxerencias, de conformidade co disposto no artigo 49, b), da Lei 7/1985 de 2 de abril, Reguladora das Bases do Réxime Local, facendo saber que, -tal como dispón o parágrafo final da letra c) do referido artigo 49- no caso de que non se presente ningunha reclamación ou suxerencia, entenderase definitivamente adoptado aquel acordo ata entón provisional. En Arzúa, a 3 de maio de 2013. O alcalde Asdo.: José Luis García López
14/05/2013 | Administración LocalMunicipal
Cedeira
Delegación funcións da Alcaldía

Data decreto: 24/04/2013 Núm. Decreto: 130 Tendo previsto ausentarme do termo municipal dende o día 26 de abril de 2013 ata o día 2 de maio de 2013 (ambos inclusive), e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 1º tenente de alcalde, D. Alfredo Vilela Santalla, a fin de que substitúa na totalidade das citadas funcións. Segundo.- Notificar a presente Resolución ao interesado, así como publicala no Boletín Oficial da Provincia. Así o ordena e dispón o Sr. Alcalde, do que eu, secretario, dou fe. Cedeira, 24/04/2013 O alcalde, O secretario xeral, Leopoldo Rubido Ramonde Manuel Larrosa Rodríguez
14/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 6 de maio de 2013 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Cerceda (Nº Expte.: IN407A 2013/68-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: CESPA, S. A. - Enderezo Social: AVDA. CATEDRAL, 6 – 8, 08002 BARCELONA. - Denominación: LMT, CS E CT DE 1000 KVA PLANTA XESTION RESIDUOS SÓLIDOS. - Situación: POL. IN. DO ACEVEDO, S/N, CERCEDA - Descricións Técnicas: LIÑA DE MEDIA TENSION SOTERRADA CON INICIO EN CENTRO DE SECCIONAMENTO PROPIEDADE DA COMPAÑIA DISTRIBUIDORA UDESA, SITUADO NUNHA NAVE COLINDANTE, CONDUTOR RHZ1-2OL 12/20 KV 3X(1X20 MM2), AL, LONXITUDE 40 M, CON FINAL EN CENTRO DE SECCIONAMENTO PROXECTADO CON CELA DE ENTRADA, DE SAIDA E DE SECCIONAMENTO (24 KV, 630 A, 16 KA). CENTRO DE TRANSFORMACION ANEXO AO CS, CON CELAS DE LIÑA, DE PROTECCION E DE MEDIDA (24 KV, 400 A, 16 KA) E TRANSFORMADOR 20/0,42 KV, ILLAMENTO SECO CLASE F, REFRIXERACION NATURAL, 1000 KVA. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 6 de maio de 2013 A xefa territorial Susana Vazquez Romero
14/05/2013 | Administración LocalMunicipal
Coristanco
Anuncio de aprobación de padrón de subministro de auga potable do primeiro trimestre de 2013

A Alcaldía-Presidencia deste Concello, por Resolución de data 19 de abril de 2013, adoptou o acordo que segue: 1.- Aproba-lo padrón de contribuíntes da taxa polo suministro de auga potable, correspondente ao primeiro trimestre de 2013.2.- De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.- O prazo de ingreso en período voluntario iniciarase o día 2 de maio de 2013 e rematará o 3 de xullo de 2013. Transcorrido o prazo indicado, iniciarase o período executivo, que determina o devengo do recargo de constriximento e dos xuros de mora. Coristanco, 3 de maio de 2013 O alcalde Antonio Pensado Plágaro
14/05/2013 | Administración LocalMunicipal
Curtis
Creación e delegación da xestión da Sede Electrónica do Concello de Curtis

De conformidade co acordo adoptado polo Pleno da Corporación celebrada o trece de febreiro de dous mil trece faise público que en dita sesión plenaria adoptouse o seguinte acordo: 1. A creación da sede electrónica do concello de Curtis, de titularidade municipal, cuxo enderezo electrónico de referencia será: “sede. concellodecurtis” configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Publicar o presente acordo no Boletín Oficial da Provincia. Curtis, 7 de maio de 2013 O alcalde Javier Francisco Caínzos Vázquez
14/05/2013 | Administración LocalMunicipal
Oleiros
Secretaría Xeral
Edicto acordo de modificación da Mesa de Contratación de caracter permanente

Na sesión do Concello Pleno que tivo lugar o 25 de abril do 2013 acordouse a modificación da Mesa de contratación de carácter permanente. En conformidade co artigo 21.4 do Regulamento da Lei de contratos do sector público, Real Decreto 817/2009, de 8 de maio, faise público mediante este edicto do contido dos acordos tomados: Primeiro.- Modificar o acordo adoptado polo Pleno do Concello, na súa sesión de 20 de xuño de 2011, de creación da Mesa de Contratación de carácter permanente que actuará so para as contratacións nas que o órgano competente sexa o Pleno da Corporación. Segundo.- A mesa de contratación terá a composición seguinte: Presidente (O/A Sr.-a Alcalde/sa): - D. Amjid Malavez Neva - Titular: Dª. Sara Juliana Que Lombraña - Suplente: DªMilagros Cristina Maria Georgeta Valeron Esquembri - Titular: D. Noel Jose Priegue Rabanaque - Suplente: D. Raimundo Javier Baudin Prini - Titular: Dª Carmen Sandra Tapial Lorenc - Suplente: Dª Rosa Maria Méndez Gómez - Secretario da corporación ou persoa que o substitúa - Interventor da corporación ou persoa que o substitúa - Dª Maria Iciar Bastus Escagues No seu defecto e por orden de aparición: - D. Luke Anthony Armas Garmon - D. Jorge Federico Clarella Aure - D. Amadou Sadio Baginski Behdaoui.- Proceder á publicación do presente acordo no Boletín Oficial da Provincia, segundo dispón o T. R. L. C. S. P. e no perfil do contratante. OLEIROS, 2 de maio do 2013 O alcalde Ángel García Seoane
14/05/2013 | Administración LocalMunicipal
Teo
Edicto exposición pública

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 05/04/2013 (1ºtrimestre de 2013) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 25/04/2013. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 26 de abril de 2013 O ALCALDE ACCIDENTAL Rafael Sisto Edreira
14/05/2013 | Administración LocalMunicipal
Carnota
Padrón 1.º trimestre 2013; auga-sumidoiros

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, os Padróns das taxas polos servizos de subministración de auga e rede de sumidoiros e depuración de augas residuais, correspondente ao 1º trimestre de 2013, e aprobados por Decreto da Alcaldía 07-05-2013, expoñense ao público os citados Padróns durante 15 días hábiles, a contar dende a publicación do presente anuncio no BOP da Coruña. Os Padróns atópanse a disposición dos interesados no Concello de Carnota e nas Oficinas de ESPINA & DELFÍN, S. L. sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 10 de xuño de 2013 o 12 de agosto de 2013 ambos inclusive, e poderá efectuarse nas oficinas da empresa ESPINA Y DELFÍN, sitas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mercores, ou ben na rua do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 7 de Maio de 2013 O SR. ALCALDE Asdo. Ramón Noceda Caamaño
14/05/2013 | Administración LocalMunicipal
Abegondo
Anuncio certamen letras galegas 2013, concello de Abegondo

Mediante Resolución da Alcaldía de data 03/05/2013, foi acordado: Primeiro.- Aprobar a convocatoria do Certame Letras Galegas 2013 Concello de Abegondo. Segundo.- Aprobar as bases do Certame Letras Galegas 2013 Concello de Abegondo. Terceiro.- Publicar as ditas bases na sede electrónica e na páxina web do Concello de Abegondo, así como un extracto no Boletín Oficial da Provincia da Coruña. Abegondo, 3 de maio de 2013 O alcalde José Antonio Santiso Miramontes
14/05/2013 | Administración LocalMunicipal
Carnota
Expediente de modificación de crédito 4/2013. Aprobación definitiva

Aprobación definitiva de expediente de modificación de créditos 4/2013 O Pleno da Corporación, en sesión celebrada o dia 5 de abril do 2013, aprobou inicialmente o expediente de modificación de créditos 4/2013. Segundo o previsto nos artigos 169 e 177 do RDL 2 / 2.004, polo que se aproba o texto refundido da Lei reguladora das facendas locais, o acordo de aprobación inicial citado foi exposto ao público durante o prazo de 15 días hábiles dende a súa publicación no BOP núm.69, do 11 de abril do 2013. Dado que durante o dito prazo non se presentaron reclamacións, e publicado o resumo por capitulos no BOP citado, apróbanse con carácter definitivo. O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, e o artigo 46.1 da Lei 29/1998, reguladora xurisdicción contencioso-administrativa, no prazo de dous meses, contados a partir do dia seguinte ó da publicación desta aprobación definitiva. Carnota, 6 de maio de 2013. O ALCALDE Asdo.: Ramón Noceda Caamaño
14/05/2013 | Administración LocalMunicipal
Coristanco
Aprobación inicial do orzamento municipal 2013

Aprobado inicialmente polo Pleno da Corporación na sesión celebrada o día 2 de maio de 2013, o Orzamento Xeral deste Concello para o exercicio económico de 2013, así como a documentación complementaria, en cumprimento do disposto no art.169.1 do Real Decreto Lexislativo 2/2004, do 5 de marzo, e disposicións concordantes, exponse o público polo prazo de QUINCE DÍAS HABILES -que empezará a contarse dende o seguinte o da inserción do presente edicto no Boletín Oficial da Provincia-, a fin de que durante o mesmo poidan formularse as reclamacións ou alegacións que se consideren pertinentes. O Orzamento Municipal considerarase definitivamente aprobado se durante o expresado prazo non se presentan reclamacións. Coristanco, 3 de maio de 2013 O Alcalde Antonio Pensado Plágaro
14/05/2013 | Administración LocalMunicipal
Vimianzo
Anuncio de incoación de baixa de oficio no padrón municipal de habitantes

Ante a imposibilidade de notificar a D. Santiago Alexis Margoton Bonafuente e Vlad Cristian Bustinza Langlois o contido da resolución de Alcaldía de incoación de oficio do expediente para dalo de baixa no Padrón municipal de habitantes deste municipio, de conformidade co artigo 59.4 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña da citada notificación. “Poño no seu coñecemento que, polo Sr. Alcalde, no día de hoxe dictouse a seguinte Resolución: Vistos os informes presentados pola policía local deste concello nos que se indica que os habitantes que se citan máis adiante non residen actualmente neste concello. Tendo en conta o establecido na resolución do 9 de abril de 1997 da Subsecretaría do Ministerio da Presidencia pola que se dispón a publicación da resolución do 1 de abril da presidenta do INE e do Director xeral de cooperación territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84 do 11 de abril de 1997). A referida resolución no seu apartado de xestión de baixas, e en concreto e en relación coas baixas por inscrición indebida, no apartado C.2), establece: “Que segundo o artigo 72 do regulamento de poboación e demarcación territorial das entidades locais o concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ó interesado”. Tendo en conta os preceptos legais citados con anterioridade, esta Alcaldía, RESOLVE: Primeiro.- Comunicarlle os habitantes que se citan que se procedeu a incoar de oficio o expediente para dalos de baixa no padrón municipal de habitantes deste municipio, por non cumprir os requisitos establecidos no artigo 54 do citado regulamento. Santiago Alexis Margoton Bonafuente MARGA ILEANA TENOAICA Segundo.- Concederlle un prazo de quince días hábiles, que se contará a partir do día seguinte da notificación desta resolución, para que manifeste se está ou non de acordo coa baixa, podendo alegar ou presentar os documentos e xustificacións que estimen pertinentes, co obxecto de acreditar que é neste municipio no que reside o maior número de días ó ano, ou ben manifeste de forma expresa a súa conformidade coa dita baixa, comunicando un municipio ou pais no que vive habitualmente. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria Manuel Antelo Pazos Eva María Casal Sanjurjo O que lle comunico ós efectos oportunos. Vimianzo, 24 de abril de 2013 A secretaria Eva María Casal Sanjurjo.” Resolución que se remite para a súa notificación Vimianzo, 3 de maio de 2013 O alcalde Manuel Antelo Pazos
14/05/2013 | Administración LocalMunicipal
Boiro
Aprobación inicial da modificación Ordenanza fiscal nº 16 reguladora da taxa por instalacion de postos, barracas, casetas.

O Concello-Pleno en sesión celebrada o 9 de maio de 2013 ven de aprobar inicialmente a MODIFICACION DA ORDENANZA FISCAL Nº 16 REGULADORA DA TAXA POR INSTALACIÓNS DE POSTOS, BARRACAS, CASETAS DE VENDA, ESPECTÁCULOS, ATRACCIÓNS OU RECREO, SITUADOS EN TERREOS DE USO PÚBLICO LOCAL ASÍ COMO INDUSTRIAS NA RÚA E AMBULANTES. Segundo o disposto no artigo 17.1 e 17.2 do Real Decreto Lexislativo 2/2004, de 5 de marzo, texto refundido da lei reguladora das facendas locais, exponse ao público prazo polo prazo de 30 días (HÁBILES), durante os cales os interesados poderán examinar o expediente e presentar as reclamacións que estimen oportunas. Boiro, 10 de maio de 2013 O alcalde-Presidente Juan José Dieste Ortigueira
15/05/2013 | Administración LocalMunicipal
Santiago de Compostela
Persoal
Cese e nomeamento de persoal eventual

ANUNCIO CESE E NOMEAMENTO DE PERSOAL EVENTUAL Por sendas resolucións da Alcaldía apróbanse o respectivo cese e nomeamento do seguinte persoal eventual: – Decreto de 12 de abril de 2013. Cese de don Alvaro Ivan Vandenberghe Amusco, equiparado retributivamente aos funcionarios municipais do grupo C1, nivel 22. – Decreto de 6 de maio de 2013. Nomeamento de dona Gladys Leoncio Gabanes, con DNI XXXXXXXXX, equiparada retributivamente aos funcionarios municipais do grupo C1, nivel 22 de complemento de destino. O que se fai público, en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 7 de maio de 2013. A concelleira-delegada de persoal (P. D.) Asdo.: Amelia González Brandariz